गौतमबुद्ध नगर में बदमाशों ने जांच के दौरान चौकी प्रभारी को गोली मारी, अस्पताल में कराया गया भर्ती
पुलिस प्रवक्ता ने बताया कि थाना दनकौर के बिलासपुर चौकी के प्रभारी उप-निरीक्षक अंकुर चौधरी शुक्रवार दोपहर को बैंक के पास जांच कर रहे थे। तभी मोटरसाइकिल पर सवार कुछ संदिग्ध आते दिखाई दिए। उन्होंने उन्हें रोकने का प्रयास किया, तो मोटरसाइकिल सवारों ने दारोगा पर गोलीबारी शुरू कर दी जिनमें से एक गोली चौधरी के पैर में लगी।
नोएडा (उप्र): गौतमबुद्ध नगर जिले में शुक्रवार दोपहर को बदमाशों द्वारा जांच के दौरान एक चौकी प्रभारी को गोली मारने का मामला सामने आया है। घायल चौकी प्रभारी को गंभीर हालत में उपचार के लिए अस्पताल में भर्ती कराया गया है। पुलिस प्रवक्ता ने बताया कि थाना दनकौर के बिलासपुर चौकी के प्रभारी उप-निरीक्षक अंकुर चौधरी शुक्रवार दोपहर को बैंक के पास जांच कर रहे थे। तभी मोटरसाइकिल पर सवार कुछ संदिग्ध आते दिखाई दिए। उन्होंने उन्हें रोकने का प्रयास किया, तो मोटरसाइकिल सवारों ने दारोगा पर गोलीबारी शुरू कर दी जिनमें से एक गोली चौधरी के पैर में लगी। प्रवक्ता ने बताया कि स्थानीय लोग दारोगा को गंभीर हालत में अस्पताल ले गए जहां उनका उपचार चल रहा है। उन्होंने बताया कि पुलिस आरोपियों की सघनता से तलाश कर रही है।